קרב אירפין

קרב אירפין (באוקראינית: Битва за Ірпінь) היה עימות צבאי בין רוסיה ואוקראינה במסגרת המתקפה על קייב, כחלק מהפלישה הרוסית לאוקראינה ב-2022, ונסוב סביב השליטה בעיר האוקראינית אירפין שמצפון לקייב.

הקרב נוצר עקב ניסיונם של הכוחות הרוסים לכתר את קייב, עיר הבירה של אוקראינה, והתנגדותם של הכוחות האוקראינים להתקדמות הרוסית בפרבריה המערביים של קייב הבירה: אירפין, בוצ'ה והוסטומל.<ref name="Critical Threats2"></ref><ref name="Islamic World News"></ref><ref name="Critical Threats"></ref> לכל אורכו, הקרב התאפיין בלוחמה אינטנסיבית בשטח בנוי.<ref></ref><ref></ref>

הקרב נערך בין 27 בפברואר ל-28 במרץ 2022, והסתיים עם תבוסת הכוחות הרוסים ושחרור העיר על ידי הכוחות המזוינים של אוקראינה.<ref></ref>

== רקע ==
החל מיומה הראשון של הפלישה הרוסית לאוקראינה, ב-24 בפברואר 2022, הכוחות הפולשים הרוסים התקדמו לכיוון הוסטומל ונמל התעופה שלה. לאחר שפרצו חלקית דרך ההגנות האוקראיניות באיוונקיב, עלה בידי הרוסים לכבוש את שדה התעופה ולהשיג דריסת רגל בהוסטומל עצמה, אשר שימשה עבור הרוסים כבסיס קדמי לקראת המשך התקדמות לכיוון קייב.

לאחר נפילת הוסטומל, ואף על פי שנותרה עדיין התנגדות אוקראינית באזור, כוחות רוסים המשיכו בתנועה לכיוון דרום במטרה לכבוש את הערים השכנות אירפין ובוצ'ה, וכך לאגף את קייב הבירה ולהפיל את משטרו של נשיא אוקראינה וולודימיר זלנסקי.

== תיאור הקרב ==
=== פברואר 2022 ===
פינוי אזרחים אוקראינים מאירפין לקייב בעקבות המתקפה הרוסית
ב-25 בפברואר, שיירה רוסית שהורכבה מכוחות אומו"ן ו-SOBR ממחוז קמרובו, איבדה את הקשר עם המפקדה הרוסית והתפצלה בטעות מיתר כוחות הפלישה. השיירה המשיכה להתקדם לכיוון קייב באופן עצמאי, עד שנקלעה למארב בגשר מעל נהר אירפין, שם הושמדה כמעט לחלוטין כאשר מתוך 80 חיילים בשיירה, רק 3 שרדו.<ref name=":2"></ref>

ב-27 בפברואר, דיווחו כוחות אוקראינים כי כוחות היבשה הרוסיים התקדמו לבוצ'ה, פרצו את הגנת העיר וממשיכים להתקדם לכיוון אירפין.<ref name=":0"></ref> בעקבות זאת התפתח קרב טנקים בתוך העיר, בשעה שחיל הרגלים האוקראיני התמודד עם כוחות צנחנים רוסים.<ref name="Critical Threats" /><ref name=":0" /> אלכסנדר מרקושין, ראש עיריית אירפין, הצהיר כי הכוחות הרוסיים ניסו לכבוש את העיר אך נהדפו על ידי כוחות היבשה האוקראינים וכוחות ההגנה הטריטוריאליים, בסיוע תגבורת טנקים אוקראינית שהגיעה מבוצ'ה. במקביל, נערכו קרבות עזים בשטח שבין בוקה לאירפין.<ref></ref><ref></ref><ref></ref><ref></ref>

במהלך המתקפה, הכוחות האוקראינים השתמשו ברקטות, ארטילריה ותקיפות אוויריות כדי לעצור את ההתקדמות הרוסית, ואף הרסו גשר המחבר בין בוצ'ה לאירפין לשם האטת הכוחות הפולשים.<ref></ref><ref name=":1"></ref>

ב-28 בפברואר 2022, הפרשן האוקראיני אולקסי ארסטוביץ' הצהיר כי כוחות אוקראינים תקפו כוחות רוסים בכביש המהיר M06, וכי למעלה מ-200 כלי רכב רוסיים נהרסו או ניזוקו.<ref></ref><ref></ref>

=== מרץ 2022 ===
==== 5-1 במרץ ====
נזק שנגרם לשלוחה של [[אוניברסיטת אוקראינה באירפין כתוצאה מהפגזות רוסיות, 4 במרץ]]
אירפין לאחר הפלישה הרוסית
כלי רכב שרופים באירפין
ב-2 במרץ 2022, שני מטוסי סוחוי Su-25 רוסיים ביצעו תקיפות אוויריות באירפין. שני טילים פגעו בבניין מגורים, הרגו ילד ופצעו אישה.<ref></ref><ref></ref><ref></ref> אחד ממטוסי ה-Su-25 הופל על ידי כוחות אוקראינים. במקביל, גורמי צבא אוקראינים דיווחו כי המתקפה הרוסית החלה לאבד תנופה, כאשר הכוחות הרוסיים ספגו אבדות משמעותיות ולא עלה בידם להשלים את משימותיהם המקוריות.<ref></ref><ref></ref>

ב-3 במרץ 2022, ממשלת אוקראינה הכריזה על שליחת סיוע הומניטרי לבוצ'ה ולאירפין, וכן על פתיחת מבצע פינוי של האוכלוסייה האזרחית בשתי הערים.<ref></ref><ref></ref> עם זאת, פקידים אוקראינים דיווחו כי פינוי האוכלוסייה האזרחית נתקל בקשיים, וזאת בעקבות הנזק המשמעותי שנגרם למסילות הרכבת באזור במהלך הקרבות.<ref></ref>

==== 10-6 במרץ ====
ב-6 במרץ 2022 עלה לבסוף בידי הכוחות הרוסים לכבוש חלק מאירפין.<ref></ref> במהלך פינוי אוכלוסייה אזרחית שנערך מאוחר יותר באותו יום, נהרגו 8 אזרחים, בהם 2 ילדים, כאשר יחידות רוסיות הפגיזו את כביש הפינוי.<ref name="Addario060322"></ref><ref></ref>

באותו היום השחקן האוקראיני פבלו לי, שהצטרף לכוחות ההגנה הטריטוריאליים, נהרג במהלך הפגזה רוסית על אירפין.<ref></ref>

במהלך 8 במרץ, הפיקוד האוקראיני של אירפין דיווח כי הכוחות הרוסיים דרשו מהכוחות האוקראינים להיכנע, דרישה שנענתה בסירוב אוקראיני.<ref></ref><ref></ref>

ב-9 במרץ 2022, כוחות אוקראינים הוציאו לפועל פינוי אזרחי רחב היקף ברחבי מחוז קייב, כולל בעיר אירפין<ref></ref> מאוחר יותר, נמסר מגורמי הממשל במחוז קייב כי הלחימה באירפין נמשכה לאורך כל הלילה.<ref></ref>

==== 14-13 במרץ ====
ב-13 במרץ, כוחות רוסים במחסום ירו לעבר מכונית שהובילה עיתונאים זרים. כתוצאה מהירי נהרג העיתונאי האמריקני ברנט רנו, ונפצעו שני עיתונאים נוספים.<ref></ref><ref></ref>

==== 28 במרץ ====
ב-28 במרץ דיווחו הכוחות האוקראינים כי עלה בידי צבא אוקראינה לכבוש מחדש את אירפין, כאשר גם רויטרס ו-CNN אישרו שהעיר חזרה לשליטה אוקראינית מלאה ב-31 במרץ.<ref></ref><ref></ref><ref></ref><ref></ref>

==קישורים חיצוניים==

* ynet, [https://www.calcalist.co.il/world%20news/article/syjpuecgc קרבות ליד קייב: "הרוסים נהדפו". ביידן: "נגיב לנשק כימי, לפי אופי המתקפה], באתר כלכליסט, 24 במרץ 2022
* ישראל לפקוביץ, [https://www.bhol.co.il/news/1364299 אוקראינה טוענת לטיהור העיר אירפין מנוכחות רוסית], באתר בחדרי חרדים, 29 במרץ 2022

== הערות שוליים ==

קטגוריה:הסכסוך האוקראיני-רוסי
אירפין